Document ID: /roh_data/filtered/fineweb-2-filterrobots_roh.jsonl.gz/73844

S’approfundar en linguas e culturas da tut il mund? Scuvrir epocas istoricas e biografias captivantas? Chapir connexs politics, economics e socials? Emprender d’enconuscher terras estras u refrestgentar la savida davart la flora e fauna? Tut quai e bler dapli porschan ils texts tematics.
Tar ils texts tematics sa tracti da cudeschs stampads, da contribuziuns ch’èn cumparidas en periodicas, da rimnadas d’artitgels da gasetta u da cudeschs da Vichipedia che sa laschan leger en furma dad e-book u empustar sco book-on-demand.
Ultimas contribuziuns
Radionucleids natirals en auas sutterranas dal Grischun
Radionucleids da lingias da decumposiziun natiralas èn avant maun dapertut en la crusta da la terra. Sur l’aua sutterrana u sur l’aria po er l’uman vegnir en contact cun questa radioactivitad natirala. Mesiraziuns servan a giuditgar in’eventuala periclitaziun da la sanadad.
La structura da la baselgia catolica
Cun passa ina milliarda cartents è la baselgia catolic-romana la pli gronda organisaziun dal mund. Ella è structurada tenor in sistem dual: Ins distingua tranter la baselgia universala cun sedia a Roma e las baselgias localas cun structuras che sa differenzieschan d’in pajais a l’auter.
Il funcziunament da la trilinguitad en il chantun Grischun
Co sa preschenta la cumpetenza e la pratica linguistica en il Grischun a nivel individual e collectiv? Tge tenutas èn avant maun en la societad envers las differentas linguas (tudestg, rumantsch e talian) e co èn las relaziuns da las differentas gruppas linguisticas tranter pèr?